Երեւանի պետական բժշկական համալսարանի լրատվական ծառայությունից, օրինակ, պատասխանելով մեր հարցմանը, տեղեկացրին, որ համալսարանի «Հերացի» եւ «Մուրացան» հիվանդանոցային համալիրներում դեղատոմսերի համար սահմանված ձեւաթղթերի տպագրման աշխատանքներն ավարտված են: «Այժմ ընթանում է անհրաժեշտ ձեւաթղթերի՝ բաժանմունքներին բաշխման գործընթացը, որպեսզի մարտի 1-ից, ըստ սահմանված կարգի, համալսարանական հիվանդանոցներն ապահովված լինեն անհրաժեշտ դեղատոմսերի ձեւաթղթերով»,- նշեցին ԵՊԲՀ-ից: